3 priedas
PROJEKTAS

PIRKIMO–PARDAVIMO SUTARTIS NR. _____

(data)
Palanga

UAB „Palangos vandenys“, juridinio asmens kodas 152447391, kurios registruota buveinė yra Austėjos g. 36, Palangoje, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio pagal bendrovės įstatus, (toliau – Pirkėjas), 
ir 
(Tiekėjas), juridinio asmens kodas ......................, kurio registruota buveinė yra ....................., duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė) , veikiančio (-ios) pagal (dokumentas, kurio pagrindu veikia asmuo). (toliau – Tiekėjas), toliau kartu šioje pirkimo – pardavimo sutartyje vadinami „Šalimis“, o kiekvienas atskirai – „Šalimi“, sudarė šią pirkimo – pardavimo sutartį, toliau vadinamą „Sutartimi“, ir susitarė dėl toliau išvardytų sąlygų.

1. Sutarties dalykas

1.1. Sutarties dalykas yra vandentiekio tinklų hidraulinio modeliavimo programinės įrangos (Įranga) licencijos nuoma su priežiūra (palaikymu (toliau – Įrangos prenumerata)) pirkimas. Įrangos prenumeratos techninė specifikacija pateikiama Sutarties sąlygų 1 priede. 
1.2. Įrangos prenumeratos teikimo terminas: 36 mėn. nuo sutarties pasirašymo dienos.
1.3. Įrangos prenumeratos teikimo vieta: Austėjos g. 36, Palanga.
1.4. Tiekėjas įsipareigoja suteikti Sutarties sąlygų 1.1 punkte nurodytą Įrangos prenumeratą, o Pirkėjas įsipareigoja apmokėti už tinkamai suteiktą Įrangos prenumeratą Tiekėjui Sutartyje numatytą kainą, Sutartyje numatytomis sąlygomis ir terminais.

1. Tiekėjo teisės ir pareigos

2.1. Tiekėjas įsipareigoja:
2.1.1. nuosekliai vykdyti Sutartį, per nustatytą terminą suteikti Įrangos prenumeratą Pirkėjui, atlikti Pirkėjo darbuotojų teorinius ir praktinius apmokymus (supažindinimą) ir kitus įsipareigojimus, numatytus šioje sutartyje;
2.1.2. Įrangos prenumeratą suteikti, atitinkančia tokios rūšies bei tokio naudojimo paslaugoms įprastai keliamiems reikalavimams;
2.1.3. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui ar trečiajai šaliai nuostolių atlyginimą, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;
2.1.4. Pirkėjui pareikalavus pateikti išsamią su Įrangos prenumeratos teikimu susijusią informaciją;
2.1.5. kartu su Įrangos prenumerata pateikti Pirkėjui visą būtiną informaciją (dokumentaciją), įskaitant Įrangos prenumeratos naudojimosi, priežiūros instrukciją, bei konsultuoti Pirkėją;
2.1.6. nenaudoti Pirkėjo Prekinio ženklo ar pavadinimo jokioje reklamoje, leidiniuose ar kt. be išankstinio raštiško Pirkėjo sutikimo;
2.1.7. atlyginti nuostolius Pirkėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, pavadinimo ar Prekinio ženklo naudojimo, išskyrus atvejus, kai toks pažeidimas atsiranda dėl Pirkėjo kaltės;
2.1.8. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
2.2. Tiekėjas turi kitas teises, numatytas Sutartyje ir Lietuvos Respublikos galiojančiuose teisės aktuose.

1. Pirkėjo teisės ir pareigos

3.1. Pirkėjas įsipareigoja Tiekėjui sudaryti tinkamas sąlygas Įrangos prenumeratai atlikti, pateikti būtiną informaciją ir/ar dokumentus.
3.2. Pirkėjas įsipareigoja mokėti Sutarties kainą už tinkamai suteiktą Įrangos prenumeratą pagal šios Sutarties sąlygas.
3.2. Pirkėjas turi šios Sutarties bei Lietuvos Respublikoje galiojančių teisės aktų numatytas teises.

1. Sutarties kaina (kainodaros taisyklės) ir mokėjimo sąlygos

4.1. Šioje Sutartyje taikomas fiksuotos kainos paskaičiavimo būdas .
4.2. Bendra pirkimo sutarties kaina yra:

	Eil. Nr.
	Pirkimo pavadinimas 
	Kiekis mėn./ metai
	Mato
vnt.
	Vieneto kaina,
Eur be PVM
	Suma, Eur be PVM

	1.
	Vandentiekio tinklų hidraulinio modeliavimo programinės įrangos licencijos nuoma su priežiūra
	36/ 3
	Mėn./ metai
	
	

	PVM  (21 %) Eur
	

	Sutarties kaina su PVM
	




4.3. Pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiamos naudojantis sąskaitų administravimo bendrąją informacine sistema (SABIS). Kylančius klausimus sistemos naudotojai gali pateikti el. paštu sabis@nbfc.lt .
4.4. Pirkėjas su Tiekėju atsiskaito mokėjimo pavedimu į Tiekėjo nurodytą banko sąskaitą:
Sąskaitos Nr. (nurodyti sąskaitos numerį);
(nurodyti banko pavadinimą) bankas, banko kodas (nurodyti banko kodą).
Apmokėjimas laikomas įvykdytu, kai pinigai patenka į Tiekėjo šiame punkte nurodytą sąskaitą.
4.5. Sutartyje numatyta Įrangos prenumeratos kaina negali būti keičiama visą Sutarties galiojimo laikotarpį, išskyrus atveju jei sutarties galiojimo laikotarpiu Lietuvos Respublikos įstatymų ir kitų teisės aktų nustatyta tvarka pakeičiamas pridėtinės vertės mokestis (PVM). Nauja kaina pradedama taikyti nuo pakeisto PVM dydžio patvirtinimo ir paskelbimo teisės aktų nustatyta tvarka dienos. Kaina be PVM nesikeičia, keičiasi tik PVM dydis. Kainos pakeitimai įforminami abiejų šalių rašytiniu papildomu susitarimu, kuris yra neatsiejama šios sutarties dalis.

1. Sutarties įvykdymo užtikrinimas

[bookmark: _Hlk197517275]5.1. Šios sutarties įvykdymui yra taikomas „Sutarties įvykdymo užtikrinimas“. 
5.2. Įrangos prenumeratos tiekėjas per 5 (penkias) darbo dienas nuo Sutarties pasirašymo dienos privalo pateikti pirkimo sutarties įvykdymo užtikrinimą:
5.2.1. 3000 Eur (be PVM) užstatu, įskaitant tiekėjo sumokėtą pasiūlymo galiojimo užtikrinimą – užstatą 1500 EUR (be PVM) Užsakovo sąskaitoje ir papildomai pervedant likusią sumą per 5 (penkias) darbo dienas nuo pirkimo sutarties pasirašymo dienos į Užsakovo sąskaitą (Banko kodas 71806) Nr. LT49 7180 6000 0046 7883;
5.2.2. arba Lietuvoje ar užsienyje registruoto banko, kredito unijos ar draudimo bendrovės besąlygišką ir neatšaukiamą sutarties sąlygų įvykdymo garantiją 3000 Eur (be PVM). 
5.3. Sutarties įvykdymo užtikrinimas turi būti besąlyginis ir neatšaukiamas bei galioti visą sutarties laikotarpį, įskaitant ir šioje Sutartyje numatomus Sutarties pratęsimus. 
5.4. Jei Užsakovas pasinaudoja užstatu, Paslaugos teikėjas, siekdamas toliau vykdyti sutarties įsipareigojimus, privalo per 5 darbo dienas nuo pranešimo apie pasinaudojimą užstatu išsiuntimo dienos pervesti į Užsakovo sąskaitą naują sutarties įvykdymo užtikrinimą arba pateikti naują banko, ar kredito unijos, ar draudimo bendrovės Garantiją. Vėlesni sutarties, ar kitų su ja susijusių dokumentų pakeitimai, ar papildymai neturės įtakos Tiekėjo įsipareigojimų pagal sutarties sąlygų įvykdymo užstatu vykdytinumui, ar apimčiai ir neatleis Tiekėjo nuo pilnutinio įsipareigojimų pagal sutarties sąlygų įvykdymo užstatu vykdymo.

1. Šalių atsakomybė

6.1. Jei Tiekėjas neatlieka/nesuteikia Įrangos prenumeratą nustatytais terminais, Pirkėjas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,02 % (dviejų šimtųjų) dydžio delspinigius nuo bendros Įrangos prenumeratos kainos už kiekvieną termino praleidimo dieną. 
6.2. Apskaičiuotus delspinigius Pirkėjas gali, prieš tai raštu įspėjęs Tiekėją, išskaičiuoti delspinigių sumą iš Tiekėjui mokėtinų sumų.
6.3. Neatlikus apmokėjimo nustatytais terminais, Tiekėjo pareikalavimu Pirkėjas privalo sumokėti Tiekėjui 0,02 % (dviejų šimtųjų) dydžio delspinigius nuo laiku neapmokėtos sumos už kiekvieną uždelstą dieną.

1. Nenugalimos jėgos aplinkybės (force majeure)

7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
7.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

1. Susirašinėjimas

8.1. Sutarties Šalys susirašinėja lietuvių kalba. Šalių kontaktai:

	
	Pirkėjas 
	Tiekėjas

	Pavadinimas
	UAB „Palangos vandenys“
	

	Adresas
	Austėjos g. 36, 00163 Palanga
	

	Telefonas
	(0 460) 41 221
	

	El. paštas
	ofisas@palangosvandenys.lt 
	

	Kontaktinis asmuo atsakingas už sutarties vykdymą
	
	

	Telefonas
	
	

	El. paštas
	
	



8.2. Jei pasikeičia Šalies adresas ir/ar kiti duomenys, tokia Šalis turi raštu informuoti kitą Šalį pranešdama ne vėliau, kaip prieš 5 darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
8.3. Pirkėjo atsakingas asmuo už Sutarties ir jos pakeitimų paskelbimą pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 94 straipsnio 9 dalies nuostatas – (vardas, pavardė, kontaktai)

1. Subtiekėjai (subteikėjai) ir jų keitimo tvarka

9.1. Tiekėjas numato pasitelkti šį (šiuos) subtiekėją/subteikėją (subtiekėjus/subteikėjus): ...............................................................................................................................................................
(fizinio /juridinio asmens pavadinimas, kodas, gyvenamoji vieta, buveinės adresas)
šioms pirkimo dalims ............................................................................................................................
		(nurodyti kokiai pirkimo daliai pasitelkiamas subtiekėjas)
9.2. Sutarties vykdymo metu, kai subtiekėjas/subteikėjas (subtiekėjai/subteikėjai) netinkamai vykdo įsipareigojimus Tiekėjui, taip pat tuo atveju, kai subtiekėjas/subteikėjas (subtiekėjai/subteikėjai) nepajėgūs vykdyti įsipareigojimų Tiekėjui dėl iškeltos bankroto bylos, pradėtos likvidavimo procedūros ir panašios padėties, Tiekėjas gali pakeisti subtiekėją/subteikėją (subtiekėjus/subteikėjus). Apie tai jis turi informuoti Pirkėją, nurodydamas subtiekėjo/subteikėjo (subtiekėjų/subteikėjų) pakeitimo priežastis. Gavęs tokį pranešimą, Pirkėjas kartu su Tiekėju įformina protokolu susitarimą dėl subtiekėjo/subteikėjo (subtiekėjų/ subteikėjų) pakeitimo, pasirašomu abiejų pirkimo Sutarties šalių. Šis dokumentas yra neatskiriama Sutarties dalis. 
9.3. Pažeidus šią tvarką bus laikoma, kad Tiekėjas pažeidė esmines sutarties sąlygas, dėl ko Pirkėjas gali vienašališkai nutraukti šią sutartį. 
9.4. Subtiekėjo/subteikėjo (subtiekėjų/subteikėjų) pasitelkimas neatleidžia Tiekėjo nuo atsakomybės vykdant šią sutartį. Už subtiekėjo/subteikėjo (subtiekėjų/subteikėjų) įsipareigojimų nevykdymą arba netinkamą jų vykdymą atsako Tiekėjas.
          Jeigu tiekėjas nenumato pasitelkti subtiekėjų / subteikėjų, tai nurodoma:
9.1. Tiekėjas šios Sutarties vykdymui nenumato pasitelkti subtiekėjo/subteikėjo (subtiekėjų/ subteikėjų).

1. Sutarties galiojimas, vykdymo pradžia, trukmė ir terminai

10.1. Įrangos prenumeratos Sutartis sudaroma 36 (trisdešimt šešių) mėnesių laikotarpiui.
10.2. Ši Sutartis įsigalioja nuo to momento, kai ją pasirašo abi Šalys ir galioja Sutarties sąlygų 10.1. punkte nurodytą terminą arba kol Šalys sutaria ją nutraukti šioje Sutartyje nustatytais atvejais, arba Sutartis nutraukiama teisės aktų nustatyta tvarka. 
10.3. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios išlieka arba turi išlikti, kad būtų visiškai įvykdyta Sutartis.

1. Sutarties nutraukimas

11.1. Sutartis gali būti nutraukiama raštišku Šalių susitarimu.
11.2. Tiekėjas turi teisę vienašališkai nutraukti Sutartį:
11.2.1. nesant Pirkėjo kaltės, tik dėl svarbių priežasčių. Tokiu atveju Tiekėjas privalo visiškai atlyginti Pirkėjo patirtus nuostolius. Apie tokį Sutarties nutraukimą Tiekėjas Pirkėjui praneša raštu prieš 30 (trisdešimt) dienų;
11.2.2. kai Pirkėjas nevykdo savo įsipareigojimų, prisiimtų pagal šią Sutartį, prieš tai išsiųsdamas Pirkėjui raštišką pranešimą (pretenziją), kuriame nurodomi Pirkėjo nevykdomi sutartiniai įsipareigojimai ir nustatomas ne trumpesnis kaip 10 (dešimties) darbo dienų terminas padarytiems pažeidimams pašalinti. Pirkėjui per nurodytą terminą neištaisius nurodytų pažeidimų, Tiekėjas turi teisę vienašališkai nutraukti Sutartį. Sutartis laikoma nutraukta nuo kitos dienos kai suėjo terminas, pažeidimams pašalinti.
11.3. Pirkėjas turi teisę vienašališkai nutraukti Sutartį, apie tokį Sutarties nutraukimą raštu pranešdamas Tiekėjui prieš 30 (trisdešimt) dienų:
11.3.1. kai Tiekėjas bankrutuoja arba nepajėgia vykdyti Sutartinių įsipareigojimų ir Pirkėjui pareikalavus, nepateikia patikimų įrodymų dėl įmanomo šių įsipareigojimų vykdymo ateityje;
11.3.2. kai Tiekėjas nevykdo savo įsipareigojimų pagal šią Sutartį;
11.4.3. kai Tiekėjas be Pirkėjo raštiško sutikimo pakeičia Sutarties sąlygose nurodytus subtiekėjus/subteikėjus, arba perleidžia visą ar dalį teisių ir pareigų pagal šią Sutartį trečiajai šaliai;
11.4.4. jei Pirkėjas išsiaiškino, kad pateiktas pirkimo objektas neatitinka Prekės gamintojo specifikacijos ir/ arba pirkimo sąlygų specifikacijos, o Tiekėjo pirkimo dokumentuose buvo nurodyta melaginga informacija.
11.5. Jei Sutartis nutraukiama Pirkėjo iniciatyva dėl Tiekėjo kaltės, Pirkėjo patirti nuostoliai ar išlaidos išieškomi išskaičiuojant juos iš Tiekėjui mokėtinų sumų.

1. Ginčų nagrinėjimo tvarka

12.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
12.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti per 30 (trisdešimt) dienų, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme. Teritorinis teismingumas parenkamas pagal Užsakovo buveinės vietą.

1. Baigiamosios nuostatos

13.1. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
14.2. Sutarties sąlygos sutarties galiojimo laikotarpiu gali būti keičiamos, neatliekant naujos pirkimo procedūros vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnio nuostatomis
14.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

1. Kitos nuostatos

15.1. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.
15.2. Šiuo Šalys patvirtina, kad:
15.2.1. Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
15.2.2. Vykdydamos šią Sutartį ir jos pagrindu prisiimtus įsipareigojimus, griežtai laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos. Sutarties pagrindu Duomenų tvarkytojas, Duomenų valdytojo vardu tvarko Duomenų valdytojo pateiktus atitinkamų duomenų subjektų asmens duomenis. Sutarties vykdymo tikslu Duomenų tvarkytojui perduodami Duomenų valdytojo tvarkomi asmens duomenys ir (ar) jų rinkiniai, su kuriais Duomenų tvarkytojui yra reikalinga automatizuotomis priemonėmis atlikti duomenų tvarkymo veiksmus.
15.3. Duomenų tvarkymas taikomas tol, kol Duomenų tvarkytojas tvarko asmens duomenis Duomenų valdytojo vardu pagal Sutartį. Duomenų tvarkytojas privalo po šios Sutarties nutraukimo ar pasibaigimo nutraukti savo vykdomą duomenų tvarkymo veiklą ir jei kitaip nenumato taikomi duomenų apsaugos teisės aktai – turi ištrinti arba grąžinti visus asmens duomenis Duomenų valdytojui, kartu ištrinant visas turimas tokių duomenų kopijas.
15.4. Sutarties sąlygų priedai, yra neatskiriama sutarties dalis:
15.4.1. 1 priedas   „Techninė specifikacija“;
15.4.2. 2 priedas „Pasiūlymas dėl vandentiekio tinklų hidraulinio modelio parengimo ir programinės įrangos pirkimo“

Pirkėjo vardu	     Tiekėjo vardu
	
UAB „Palangos vandenys”
Austėjos g. 36, 00163 Palanga
Įmonės kodas 152447391
PVM mokėtojo kodas LT524473917
a. s.  Nr. LT49 7180 6000 0046 7883
AB „Artea“ bankas, 
Banko kodas 71806,
Tel. +370 460 41221

pareigos, vardas, pavardė
  
___________________________	
(parašas)
A. V.
	
(nurodyti tiekėjo pavadinimą,
adresą,
įmonės kodą
PVM mokėtojo kodą
sąskaitos numerį
banko pavadinimą,
banko kodą,
tel. numerį,

pareigos, vardas, pavardė

__________________________
(parašas)
A. V.



